สวัสดีค่ะคือเพื่อนหนูมีตุ่มสีขาวคล้ายหนองตรงปาก รูทวารเป็นมาซักพักเเล้วทางนั้นบอกว่าปกติไม่เจ็บ เเต่พอจับจะรู้สึกเจ็บนิดๆมันเป็นโรคอะไรรึเปล่าคะเเล้วรักษายังไงทำเองได้ไหมคะเพราะทางนั้นบอกว่าอายไม่กล้าบอกครอบครัว
สวัสดีค่ะ การวินิจฉัยที่เป็นไปได้กรณีตุ่มหนองที่ปากและอวัยวะเพศ1.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ2.ตุ่มแพ้จากการสัมผัส อาจจะคันด้วยได้3.หูดเช่นหูดหงอนไก่ หูดข้าวสุก4 ผื่นแพ้ผิวหนังจากโรคภูมิแพ้5 งูสวัด แต่มักไม่เป็นสองตำแหน่งที่ห่างกัน อาจปวดแสบปวดร้อนการให้ได้การวินิจฉัยที่แน่นอนควรพบแพทย์เพื่อตรวจร่างกาย ถ้าตุ่มใหญ่ขึ้น เจ็บมากขึ้น หรือมีลักษณะบวมแดงเหมือนอักเสบ มีไข้สูง มีเลือดหรือหนองไหลจากตุ่ม หรือเป็นเรื้อรังไม่หายไป ควรไปพบแพทย์การดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจจะติดเชื้อ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน เพราะไม่ทราบว่าจะเป็นโรคติดต่อทางเพศสัมพันธ์เช่น เริม หรือหูดหงอนไก่หรือไม่